# Samling med fortellende andakt om Lena Marie Lukas 2, 1-20.: Sure 19, 22-26

Innledende ord

Vi venter på jul. Vi gleder oss til jul.

År etter år ser vi frem til jul og vi minnes at Jesus ble født.

Han var et barn, han vokste og vokste og ble en voksen mann til slutt.

Jesus betyr mye for mange mennesker. Gjennom Jesus har de opplevd: Gud er nær meg. Gud kjenner meg og Gud er glad i meg. Gud svikter meg ikke.

Så begynte menneskene å si til hverandre: Det Jesus betyr for oss, det kunne en ane, alt fra begynnelsen av. En måtte bare se på det nøye og lytte veldig nøye.

Slik kom det at de fortalte hverandre om Jesu fødsel.

En mann, vi kaller ham for Lukas, har skrevet det ned og slik han har skrevet det ned, kan vi lese det i Bibelen i dag.

Se hva jeg har satt frem her. Bare se, ikke si noe. Bare se og gå inn i deg selv: husker du noe av dette?

Lyset tennes

Lesning (Luk 2, 1-20)

Jeg leser fortellingen Lukas har skrevet ned.

Det skjedde i de dager at det gikk ut befaling fra keiser Augustus om at hele verden skulle innskrives i manntall. Denne første innskrivning ble holdt mens Kvirinius var landshøvding i Syria. Og alle dro av sted for å la seg innskrive, hver til sin by.

Josef dro da fra byen Nasaret i Galilea opp til Judea, til Davids by Betlehem, siden han var av Davids hus og ætt, for å la seg innskrive sammen med Maria, sin trolovede, som ventet barn. Og mens de var der, kom tiden da hun skulle føde, og hun fødte sin sønn, den førstefødte, svøpte ham og la ham i en krybbe. For de fant ikke husrom noe sted.

Det var noen gjetere der i nærheten som var ute på markene og holdt nattevakt over flokken sin. Med ett sto en Herrens engel foran dem, og Herrens herlighet lyste om dem. De ble overveldet av redsel. Men engelen sa til dem: “Frykt ikke! Se, jeg forkynner dere en stor glede, en glede for hele folket: I dag er det født dere en frelser i Davids by; han er Messias, Herren. Og dette skal dere ha til tegn: Dere skal finne et barn som er svøpt og ligger i en krybbe.” Med ett var engelen omgitt av en himmelsk hærskare, som lovpriste Gud og sang:

“Ære være Gud i det høyeste,

og fred på jorden

blant mennesker som Gud har glede i!”

Da englene hadde forlatt dem og vendt tilbake til himmelen, sa gjeterne til hverandre: “La oss gå inn til Betlehem for å se dette som har hendt, og som Herren har kunngjort for oss.” Og de skyndte seg av sted og fant Maria og Josef og det lille barnet som lå i krybben. Da de fikk se ham, fortalte de alt som var blitt sagt dem om dette barnet. Alle som hørte på, undret seg over det gjeterne fortalte. Men Maria tok vare på alt som ble sagt, og grunnet på det i sitt hjerte. Gjeterne dro tilbake. De lovet og priste Gud for alt de hadde hørt og sett; alt var slik som det var sagt dem.

Salme (BS 3, 1)

1) Folkefrelsar, til oss kom,

fødd av møy i armodsdom!

Heile verdi undrast på

kvi du såleis koma må.

Fortelling

I dag skal jeg fortelle om Lena Marie.

Lena Marie går på Lutvann skole, og hun går i sjette klasse.

Lena Marie liker fredager, for på fredagene skal hun ikke hjem etter skolen,

da er det bestemor som henter henne og bestemor lager verdens beste pannekaker til middag.

Men denne fredagen gleder seg Lena Marie enda mer på besøket hos bestemor.

For hun skal være hos bestemor helt til søndag!

Og på lørdag skal hun være med bestemor på julemesse.

Lena Marie liker juleting, pepperkaker, mandariner, sjokolade, julepynt.

Hun gleder seg så veldig til julemessen.

Etter at de har spist frokost går de.

Det er litt snø ute og litt kaldt er det også, men det er bare fint.

De kommer inn i menighetssalen i Haugerud kirke.

Der sitter det mange gamle mennesker som bestemor hilser på og snakker med.

Mest om gamle dager.

Lena Marie rusler litt rundt.

I midten, der hvor det er god plass og det ikke er noen bord har noen satt frem en julekrybbe.

Lena Marie ser på krybben, hun ser gjeterne, hun ser oksen og eselet.

Og selvsagt er Maria og Josef der, det lille barnet i krybben.

Men Lena Marie kan ikke se palmtreet.

Hun ser ekstra nøye, men palmtreet er ikke der.

Hun ser enda en gang, men nei, ingen palmtre å se.

Lena Marie går tilbake til bestemor som drikker kaffe og prater.

”Bestemor, bestemor, du må se på krybben”, sier Lena Marie.

Bestemor hører ikke.

”Bestemor, bestemor, du må se på krybben”, sier Lena Marie enda en gang.

Da hører bestemor, hun reiser seg og blir med bort til krybben,

selv om hun ikke skjønner hvorfor Lena Marie har det så travelt.

”Se bestemor, her er krybben, men det mangler palmtreet!”, sier Lena Marie.

Bestemor skjønner ingen ting.

”Hva er det som mangler, et palmtre?”, spør bestemor.

”Ja,” sier Lena Marie.

”Vi har hørt det på skolen i dag»:

**Så ble Maria svanger med barnet, og trakk seg tilbake til et avsides sted.**

**Fødselsveene kom over henne ved et palmtre.**

**Da ropte det til henne fra under henne: Vær ikke lei deg! Herren har latt en bekk strømme ved dine føtter!**

**Og ryst palmestammen, så faller friske og modne dadler over deg!”**

**(Sure 19, 22-23a.24f.)**

Bestemor er heldivgis en klok dame og sier:

”Men Lena Marie, dette er jo hentet fra Koranen.

Og i Koranen er Jesus ikke den samme som i Bibelen.”

Lena Marie ser strengt på bestemor: ”Jeg vet det,

men jeg liker palmtreet og jeg liker at Maria får friske dadler.”

”Ja”, sier bestemor, ”det var hyggelig.

Kanskje vi bør huske palmtreet og dadlene til jul?

De lærer oss i alle fall at vi alltids kan lære av hverandre.”

Og jeg setter Lena Marie inn i krybben,

Da husker også vi å lytte til hverandre,

og å lære av hverandre.

Salme (BS 3, 6)

6) Klårt di krubbe skina kan,

ljoset nytt i natti rann,

naud og natt til ende er,

trui alltid ljoset ser.

Velsignelse

Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg og gi deg fred.

Amen.